CELEX: 32018R2033
Language: ro
Date: 2018-10-18 00:00:00
Title: Regulamentul delegat (UE) 2018/2033 al Comisiei din 18 octombrie 2018 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest pentru perioada 2019-2021

21.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 327/1
               
            
         REGULAMENTUL DELEGAT (UE) 2018/2033 AL COMISIEI
         din 18 octombrie 2018
         de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest pentru perioada 2019-2021
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (6) și articolul 18 alineatele (1) și (3),
         întrucât:
         
                     (1)
                  
                  
                     Regulamentul (UE) nr. 1380/2013 are ca obiectiv eliminarea treptată a practicii aruncării capturilor înapoi în mare în cadrul tuturor activităților de pescuit din Uniune prin introducerea unei obligații de debarcare pentru capturile de specii care fac obiectul unor limite de captură.
                  
               
                     (2)
                  
                  
                     Articolul 15 alineatul (6) din Regulamentul (UE) nr. 1380/2013 împuternicește Comisia să adopte planuri privind aruncarea capturilor înapoi în mare prin intermediul unui act delegat pentru o perioadă inițială de maximum trei ani care poate fi reînnoită pentru încă o perioadă totală de trei ani, pe baza recomandărilor comune elaborate de statele membre în urma consultării consiliilor consultative relevante.
                  
               
                     (3)
                  
                  
                     Belgia, Spania, Franța, Țările de Jos și Portugalia au un interes direct în ceea ce privește gestionarea pescuitului în apele de sud-vest. Comisia a stabilit un plan privind aruncarea capturilor înapoi în mare pentru anumite activități de pescuit de specii demersale în apele de sud-vest pentru perioada 2016-2018 prin Regulamentul delegat (UE) 2015/2439 (2), care a fost abrogat și înlocuit prin Regulamentul delegat (UE) 2016/2374 al Comisiei (3), în urma unei recomandări comune prezentate de Belgia, Spania, Franța, Țările de Jos și Portugalia în 2016. Regulamentul delegat (UE) 2016/2374 a fost modificat prin Regulamentul delegat (UE) 2018/44 al Comisiei (4).
                  
               
                     (4)
                  
                  
                     La 31 mai 2018, Belgia, Spania, Franța, Țările de Jos și Portugalia au prezentat Comisiei o nouă recomandare comună, după consultarea Consiliului consultativ pentru apele de sud-vest. Organismele științifice relevante au oferit contribuții științifice, care au fost analizate de Comitetul științific, tehnic și economic pentru pescuit (CSTEP) (5). La 11 septembrie 2018, a avut loc o reuniune a unui grup de experți, la care au participat reprezentanți din cele 28 de state membre, din cadrul Comisiei și din cadrul Parlamentului European în calitate de observator, cu ocazia căreia au fost discutate măsurile în cauză.
                  
               
                     (5)
                  
                  
                     Regulamentul delegat (UE) 2016/2374 includea o excepție de la obligația de debarcare pentru langustina capturată cu traule de fund în subzonele ICES (Consiliul Internațional pentru Explorarea Apelor Maritime) 8 și 9, deoarece dovezile științifice disponibile indicau posibile rate de supraviețuire ridicate, ținând cont de caracteristicile uneltelor de pescuit vizând această specie, de practicile de pescuit și de ecosistem. În evaluarea sa (6), CSTEP a ajuns la concluzia că cele mai recente experimente și studii realizate în perioada 2016-2018 indică rate de supraviețuire situate în intervalul ratelor de supraviețuire constatate în activitatea anterioară. Prin urmare, având în vedere că circumstanțele nu s-au schimbat, respectiva excepție legată de capacitatea de supraviețuire ar trebui menținută în planul privind aruncarea înapoi în mare a capturilor de specii demersale din apele de sud-vest pentru perioada 2019-2021.
                  
               
                     (6)
                  
                  
                     Pentru speciile de vulpi-de-mare capturate cu orice tip de unelte în subzonele ICES 8 și 9, nu sunt disponibile date științifice detaliate privind ratele de supraviețuire pentru toate segmentele și combinațiile de flote care beneficiază de excepție. Cu toate acestea, cu câteva excepții, ratele de supraviețuire sunt considerate a fi, în general, solide, însă este nevoie de mai multe detalii. Pentru ca aceste date să poată fi colectate, pescuitul ar trebui să continue și, ca atare, Comisia consideră că excepția ar trebui să fie acordată, însă statele membre ar trebui să aibă obligația de a prezenta date relevante care să permită CSTEP să evalueze din toate punctele de vedere justificarea excepției și Comisiei să efectueze o examinare. Statele membre care au un interes direct de gestionare ar trebui să prezinte, cât mai curând posibil, înainte de data de 31 mai a fiecărui an: (a) o foaie de parcurs elaborată cu scopul de a spori capacitatea de supraviețuire și de a completa datele lipsă identificate de CSTEP, care să fie evaluată anual de către CSTEP; și (b) rapoarte anuale cu privire la progresele înregistrate și la eventualele modificări sau adaptări aduse programelor de sporire a capacității de supraviețuire.
                  
               
                     (7)
                  
                  
                     Atunci când au fost analizate ratele de supraviețuire pentru diferitele specii de vulpi-de-mare, s-a constatat că Leucoraja naevus prezenta o rată de supraviețuire considerabil mai mică decât alte specii, cunoștințele științifice legate de această specie fiind mai puțin solide. Cu toate acestea, excluderea acestei specii de la acordarea excepției ar împiedica pescuitul și implicit continuitatea și precizia în colectarea datelor. Prin urmare, Comisia consideră că această derogare ar trebui acordată doar pentru un an și că ar trebui elaborate urgent noi studii și măsuri îmbunătățite legate de capacitatea de supraviețuire care să fie prezentate CSTEP în vederea evaluării cât mai curând posibil înainte de 31 mai 2019.
                  
               
                     (8)
                  
                  
                     Noua recomandare comună sugerează, de asemenea, o excepție legată de capacitatea de supraviețuire pentru pagelul argintiu capturat cu unelte de pescuit artizanale de tip „voracera” în diviziunea ICES 9a. Statele membre au furnizat dovezi științifice pentru a ilustra rata de supraviețuire a pagelului argintiu după aruncarea înapoi în mare. Probele au fost prezentate CSTEP, care a concluzionat că excepția este bine justificată. Prin urmare, această excepție ar trebui să fie inclusă în noul plan privind aruncarea capturilor înapoi în mare pentru anii 2019-2021.
                  
               
                     (9)
                  
                  
                     Noua recomandare comună sugerează, de asemenea, o excepție legată de capacitatea de supraviețuire pentru pagelul argintiu capturat cu cârlige și paragate în subzona ICES 10. Statele membre au furnizat dovezi științifice pentru a ilustra rata de supraviețuire a pagelului argintiu în zona de pescuit respectivă. Probele au fost prezentate CSTEP, care a concluzionat că excepția este bine justificată. Prin urmare, această excepție ar trebui să fie inclusă în noul plan privind aruncarea capturilor înapoi în mare pentru anii 2019-2021.
                  
               
                     (10)
                  
                  
                     Regulamentul delegat (UE) 2016/2374 a inclus excepții de minimis de la obligația de debarcare în temeiul articolului 15 alineatul (5) litera (c) din Regulamentul (UE) nr. 1380/2013 pentru limba-de-mare comună capturată cu beam-traule și traule de fund în diviziunile ICES 8a și 8b și pentru limba-de-mare comună capturată cu setci simple și setci cu sirec în diviziunile ICES 8a și 8b. Dovezile furnizate de statele membre pentru aceste excepții în noua recomandare comună au fost examinate de CSTEP (7). CSTEP a concluzionat că recomandarea comună a inclus argumente bine întemeiate legate de dificultatea sporirii selectivității, combinată cu costurile disproporționate pe care le-ar implica manipularea capturilor nedorite. Prin urmare, având în vedere că circumstanțele nu s-au schimbat, excepțiile de minimis ar trebui menținute în planul privind aruncarea înapoi în mare a capturilor de specii demersale din apele de sud-vest pentru perioada 2019-2021.
                  
               
                     (11)
                  
                  
                     Regulamentul delegat (UE) 2016/2374 a inclus o excepție de minimis de la obligația de debarcare în temeiul articolului 15 alineatul (5) litera (c) din Regulamentul (UE) nr. 1380/2013 pentru merluciu capturat cu traule și seine în subzonele ICES 8 și 9. Dovezile furnizate de statele membre pentru această excepție au fost analizate de CSTEP, care a concluzionat (8) că ar trebui efectuate mai multe testări pentru a se evalua îmbunătățirea selectivității. Pentru ca aceste date să poată fi colectate, pescuitul ar trebui să continue și, ca atare, Comisia consideră că excepția ar trebui să fie acordată cu titlu provizoriu, însă statele membre ar trebui să aibă obligația de a prezenta date relevante care să permită CSTEP să evalueze din toate punctele de vedere justificarea excepției, iar Comisiei să efectueze o examinare. Prin urmare, excepția de minimis ar trebui acordată cu titlu provizoriu până la 31 decembrie 2019. Statele membre în cauză ar trebui să efectueze teste suplimentare și să furnizeze informații cât mai curând posibil înainte de 31 mai 2019, în vederea evaluării CSTEP.
                  
               
                     (12)
                  
                  
                     Noua recomandare comună conține noi excepții de minimis pentru:
                     
                                 —
                              
                              
                                 specii de beryx capturate cu cârlige și paragate în subzona ICES 10;
                              
                           
                                 —
                              
                              
                                 ling american capturat cu cârlige și paragate în subzona ICES 10;
                              
                           
                                 —
                              
                              
                                 stavrid capturat cu traule și seine în subzonele ICES 8 și 9;
                              
                           
                                 —
                              
                              
                                 stavrid capturat cu setci cu sirec în subzonele ICES 8, 9 și 10 și în zonele CECAF (Comitetul pentru pescuit în zona central-estică a Atlanticului) 34.1.1, 34.1.2, 34.2.0;
                              
                           
                                 —
                              
                              
                                 macrou capturat cu traule și seine în subzonele ICES 8 și 9;
                              
                           
                                 —
                              
                              
                                 macrou capturat cu setci cu sirec în subzonele ICES 8, 9 și 10 și în zonele CECAF 34.1.1, 34.1.2, 34.2.0;
                              
                           
                                 —
                              
                              
                                 hamsie capturată cu traule și seine în subzonele ICES 8 și 9;
                              
                           
                                 —
                              
                              
                                 caproide capturate cu traule și seine în subzonele ICES 8 și 9;
                              
                           
                                 —
                              
                              
                                 cardină albă capturată cu traule și seine în subzonele ICES 8 și 9;
                              
                           
                                 —
                              
                              
                                 cardină albă capturată cu setci în subzonele ICES 8 și 9;
                              
                           
                                 —
                              
                              
                                 cambulă de Baltica capturată cu traule și seine în subzonele ICES 8 și 9;
                              
                           
                                 —
                              
                              
                                 cambulă de Baltica capturată cu setci în subzonele ICES 8 și 9;
                              
                           
                                 —
                              
                              
                                 pește pescar capturat cu traule și seine în subzonele ICES 8 și 9;
                              
                           
                                 —
                              
                              
                                 pește pescar capturat cu setci în subzonele ICES 8 și 9;
                              
                           
                                 —
                              
                              
                                 merlan capturat cu traule și seine în subzonele ICES 8 și 9;
                              
                           
                                 —
                              
                              
                                 merlan capturat cu setci în subzonele ICES 8 și 9;
                              
                           
                                 —
                              
                              
                                 polac capturat cu traule și seine în subzonele ICES 8 și 9;
                              
                           
                                 —
                              
                              
                                 polac capturat cu setci în subzonele ICES 8 și 9;
                              
                           
                                 —
                              
                              
                                 ling american capturat cu traule și seine în diviziunea ICES 9a;
                              
                           
                                 —
                              
                              
                                 pagel argintiu capturat cu traule și seine în diviziunea ICES 9a;
                              
                           
                                 —
                              
                              
                                 limbă-de-mare capturată cu traule și seine în diviziunea ICES 9a.
                              
                           
               
                     (13)
                  
                  
                     Statele membre au furnizat informații cu privire la excepțiile de minimis pentru speciile de beryx și ling american capturate cu cârlige și paragate în subzona ICES 10. CSTEP a analizat informațiile furnizate și a ajuns la concluzia că acestea conțin argumente bine întemeiate care demonstrează că îmbunătățirile suplimentare ale selectivității sunt dificil de realizat sau presupun costuri disproporționate de manipulare a capturilor nedorite. Prin urmare, este oportună includerea acestor excepții de minimis în noul plan privind aruncarea capturilor înapoi în mare pentru anii 2019-2021.
                  
               
                     (14)
                  
                  
                     Informațiile furnizate de statele membre trebuie să fie completate cu noile excepții de minimis pentru următoarele specii, în mod individual:
                     
                                 —
                              
                              
                                 stavrid, macrou, hamsie, caproide, cardină albă, cambulă de Baltica, pește-pescar, merlan, polac capturate cu traule și seine în subzonele ICES 8 și 9;
                              
                           
                                 —
                              
                              
                                 cardină albă, cambulă de Baltica, pește-pescar, merlan și polac, capturate cu setci în subzonele ICES 8 și 9;
                              
                           
                                 —
                              
                              
                                 stavrid și macrou capturate cu setci în subzonele ICES 8, 9 și 10 și în zonele CECAF 34.1.1, 34.1.2, 34.2.0; precum și
                              
                           
                                 —
                              
                              
                                 ling american, pagel argintiu și limbă-de-mare capturate cu traule și seine în diviziunea ICES 9a.
                              
                           În aceste condiții, aceste excepții individuale pentru fiecare specie ar trebui să se limiteze la un an, iar statele membre ar trebui să aibă obligația de a prezenta date relevante care să permită CSTEP să evalueze din toate punctele de vedere justificarea, iar Comisiei să efectueze o examinare. Aceste excepții de minimis ar trebui acordate cu titlu provizoriu până la 31 decembrie 2019. Statele membre în cauză ar trebui să efectueze teste suplimentare și să furnizeze informații cât mai curând posibil înainte de 31 mai 2019, în vederea evaluării CSTEP.
                  
               
                     (15)
                  
                  
                     Pentru a asigura estimări fiabile ale nivelurilor capturilor aruncate înapoi în mare în vederea stabilirii capturilor totale admisibile (TAC), în cazul în care excepția de minimis se bazează pe extrapolarea unor situații pentru care datele sunt limitate și pe informații parțiale privind flota, statele membre ar trebui să asigure furnizarea unor date precise și verificabile pentru întreaga flotă vizată de dispoziția de minimis.
                  
               
                     (16)
                  
                  
                     Măsurile propuse în noua recomandare comună sunt conforme cu articolul 15 alineatul (4) și alineatul (5) litera (c) și cu articolul 18 alineatul (3) din Regulamentul (UE) nr. 1380/2013 și pot fi așadar incluse în prezentul regulament.
                  
               
                     (17)
                  
                  
                     În temeiul articolului 18 din Regulamentul (UE) nr. 1380/2013, Comisia a luat în considerare atât evaluarea efectuată de CSTEP, cât și necesitatea ca statele membre să asigure punerea în aplicare integrală a obligației de debarcare la 1 ianuarie 2019. În câteva cazuri, excepțiile impun continuarea activității de pescuit și a colectării datelor, pentru a răspunde observațiilor prezentate de CSTEP. În aceste cazuri, Comisia consideră că acordarea excepțiilor cu titlu temporar constituie o abordare pragmatică și prudentă în ceea ce privește gestionarea pescuitului, cu mențiunea că, dacă nu s-ar face acest lucru, nu ar fi posibilă colectarea unor date indispensabile pentru gestionarea corectă și informată a capturilor aruncate înapoi în mare în vederea intrării depline în vigoare a obligației de debarcare.
                  
               
                     (18)
                  
                  
                     Întrucât măsurile prevăzute de prezentul regulament au un impact direct asupra activităților economice legate de sezonul de pescuit al navelor din Uniune sau asupra planificării acestuia, prezentul regulament ar trebui să intre în vigoare imediat după publicarea sa. Regulamentul ar trebui să se aplice de la 1 ianuarie 2019,
                  
               ADOPTĂ PREZENTUL REGULAMENT:
         
            Articolul 1
            Punerea în aplicare a obligației de debarcare
            În subzonele ICES 8, 9 și 10 și în zonele CECAF (Comitetul pentru pescuit în zona central-estică a Atlanticului) 34.1.1, 34.1.2 și 34.2.0, obligația de debarcare prevăzută la articolul 15 alineatul (1) din Regulamentul (UE) nr. 1380/2013 se aplică speciilor demersale în conformitate cu prezentul regulament pentru perioada 2019-2021.
         
         
            Articolul 2
            Definiții
            
                         
                     
                     
                        „Voracera” înseamnă o unealtă de pescuit artizanal, care constă într-un paragat mecanic de concepție și fabricație locală, utilizat de flota artizanală care vizează pagel argintiu în sudul Spaniei, în diviziunea ICES 9a.
                     
                  
         
            Articolul 3
            Excepție legată de capacitatea de supraviețuire pentru langustină
            
               (1)   Excepția de la obligația de debarcare pentru speciile în cazul cărora dovezile științifice demonstrează o rată de supraviețuire ridicată, după cum prevede articolul 15 alineatul (4) litera (b) din Regulamentul (UE) nr. 1380/2013, se aplică langustinei (Nephrops norvegicus) capturate în subzonele ICES 8 și 9 cu traule de fund [codurile uneltelor (9): OTB, OTT, PTB, TBN, TBS, TB, TBB, OT, PT și TX].
            
            
               (2)   La aruncarea înapoi în mare, langustina capturată în cazurile menționate la alineatul (1) se eliberează imediat, întreagă, în zona în care a fost capturată.
            
         
         
            Articolul 4
            Excepție legată de capacitatea de supraviețuire pentru speciile de vulpi-de-mare
            
               (1)   Excepția de la obligația de debarcare pentru speciile în cazul cărora dovezile științifice demonstrează o rată de supraviețuire ridicată, după cum prevede articolul 15 alineatul (4) litera (b) din Regulamentul (UE) nr. 1380/2013, se aplică speciilor de vulpi-de-mare (Rajiformes) capturate cu orice tip de unelte în subzonele ICES 8 și 9. La aruncarea înapoi în mare, speciile de vulpi-de-mare capturate în această zonă se eliberează imediat.
            
            
               (2)   Statele membre care au un interes direct de gestionare trebuie să prezinte în fiecare an informații științifice suplimentare care să justifice excepția prevăzută la alineatul (1). Comitetul științific, tehnic și economic pentru pescuit evaluează informațiile științifice furnizate în fiecare an, înainte de 1 august.
            
            
               (3)   Scutirea prevăzută la alineatul (1) se aplică pentru Leucoraja naevus până la 31 decembrie 2019. Statele membre care au un interes direct de gestionare prezintă, cât mai curând posibil, înainte de data de 31 mai 2019, informații științifice suplimentare care justifică excepția. Comitetul științific, tehnic și economic pentru pescuit evaluează informațiile științifice furnizate, înainte de data de 1 august 2019.
            
         
         
            Articolul 5
            Excepție legată de capacitatea de supraviețuire pentru pagelul argintiu
            
               (1)   Excepția de la obligația de debarcare pentru speciile în cazul cărora dovezile științifice demonstrează o rată de supraviețuire ridicată, după cum prevede articolul 15 alineatul (4) litera (b) din Regulamentul (UE) nr. 1380/2013, se aplică pentru pagelul argintiu (Pagellus bogaraveo) capturat cu unelte de pescuit artizanale voracera utilizate în diviziunea ICES 9a și pentru pagelul argintiu (Pagellus bogaraveo) capturat cu cârlige și paragate în subzona ICES 10.
            
            
               (2)   La aruncarea înapoi în mare a capturilor de pagel argintiu capturat în cazurile menționate la alineatul (1), acestea se eliberează imediat.
            
         
         
            Articolul 6
            Excepții de minimis
            
            
               (1)   Prin derogare de la articolul 15 alineatul (1) din Regulamentul (UE) nr. 1380/2013, următoarele cantități pot fi aruncate înapoi în mare, în conformitate cu articolul 15 alineatul (5) litera (c) din regulamentul respectiv:
               
                           (a)
                        
                        
                           pentru merluciu (Merluccius merluccius), până la maximum 6 % în 2019 din totalul capturilor anuale din această specie efectuate de nave care utilizează traule și seine (codurile uneltelor: OTT, OTB, PTB, OT, PT, TBN, TBS, TX, SSC, SPR, TB, SDN, SX, SV) în subzonele ICES 8 și 9;
                        
                     
                           (b)
                        
                        
                           pentru limba-de-mare comună (Solea solea), până la maximum 5 % din totalul capturilor anuale din această specie efectuate de nave care utilizează beam-traule și traule de fund (codurile uneltelor: OTB, OTT, PTB, TBN, TBS, TBB, OT, PT și TX) în diviziunile ICES 8a și 8b;
                        
                     
                           (c)
                        
                        
                           pentru limba-de-mare comună (Solea solea), până la maximum 3 % din totalul capturilor anuale din această specie efectuate de nave care utilizează setci simple și setci cu sirec (codurile uneltelor: GNS, GN, GND, GNC, GTN, GTR și GEN) în diviziunile ICES 8a și 8b;
                        
                     
                           (d)
                        
                        
                           pentru speciile de beryx (Beryx spp.), până la maximum 5 % din totalul capturilor anuale din aceste specii efectuate de nave care utilizează cârlige și paragate (codurile uneltelor: LHP, LHM, LLS, LLD) în subzona ICES 10;
                        
                     
                           (e)
                        
                        
                           pentru ling american (Phycis blennoides), până la maximum 3 % din totalul capturilor anuale din această specie efectuate de nave care utilizează cârlige și paragate (codurile uneltelor: LHP, LHM, LLS, LLD) în subzona ICES 10;
                        
                     
                           (f)
                        
                        
                           pentru stavrid (Trachurus spp.), până la maximum 7 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (g)
                        
                        
                           pentru stavrid (Trachurus spp.), până la maximum 3 % în 2019 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8, 9 și 10 și în zonele CECAF 34.1.1, 34.1.2, 34.2.0;
                        
                     
                           (h)
                        
                        
                           pentru macrou (Scomber scombrus), până la maximum 7 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (i)
                        
                        
                           pentru macrou (Scomber scombrus), până la maximum 3 % în 2019 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8, 9 și 10 și în zonele CECAF 34.1.1, 34.1.2, 34.2.0;
                        
                     
                           (j)
                        
                        
                           pentru hamsie (Engraulis encrasicolus), până la maximum 7 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (k)
                        
                        
                           pentru caproide (Caproidae), până la maximum 7 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (l)
                        
                        
                           pentru cardină albă (Lepidorhombus spp.), până la maximum 5 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (m)
                        
                        
                           pentru cardină albă (Lepidorhombus spp.), până la maximum 4 % în 2019 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
                           (n)
                        
                        
                           pentru cambulă de Baltica (Pleuronectes platessa), până la maximum 5 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (o)
                        
                        
                           pentru cambulă de Baltica (Pleuronectes platessa), până la maximum 4 % în 2019 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
                           (p)
                        
                        
                           pentru pește-pescar (Lophiidae), până la maximum 5 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (q)
                        
                        
                           pentru pește-pescar (Lophiidae), până la maximum 4 % în 2019 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
                           (r)
                        
                        
                           pentru merlan (Merlangius merlangus), până la maximum 5 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (s)
                        
                        
                           pentru merlan (Merlangius merlangus), până la maximum 4 % în 2019 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
                           (t)
                        
                        
                           pentru polac (Pollachius pollachiu), până la maximum 5 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (u)
                        
                        
                           pentru polac (Pollachius pollachiu), până la maximum 4 % în 2019 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
                           (v)
                        
                        
                           pentru ling american (Phycis blennoides), până la maximum 7 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) în diviziunea ICES 9a;
                        
                     
                           (w)
                        
                        
                           pentru pagel argintiu (Pagellus bogaraveo), până la maximum 7 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) în diviziunea ICES 9a;
                        
                     
                           (x)
                        
                        
                           pentru limbă-de-mare (Solea spp.), până la maximum 7 % în 2019 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TB, TBN, TBS, OT, PT, TX, SSC, SPR, SDN, SX, SV) în diviziunea ICES 9a.
                        
                     
            
               (2)   Excepțiile de minimis prevăzute la alineatul (1) literele (a) și (f)-(x) se aplică cu titlu provizoriu până la 31 decembrie 2019. Statele membre care au un interes direct de gestionare prezintă, cât mai curând posibil, înainte de data de 31 mai 2019, informații științifice suplimentare care justifică excepția. Comitetul științific, tehnic și economic pentru pescuit evaluează informațiile științifice furnizate, înainte de data de 1 august 2019.
            
         
         
            Articolul 7
            Intrarea în vigoare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 ianuarie 2019 până la 31 decembrie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 18 octombrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 354, 28.12.2013, p. 22.
         
            (2)  Regulamentul delegat (UE) 2015/2439 al Comisiei din 12 octombrie 2015 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest (JO L 336, 23.12.2015, p. 36).
         
            (3)  Regulamentul delegat (UE) 2016/2374 al Comisiei din 12 octombrie 2016 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest (JO L 352, 23.12.2016, p. 33).
         
            (4)  Regulamentul delegat (UE) 2018/44 al Comisiei din 20 octombrie 2017 de modificare a Regulamentului delegat (UE) 2016/2374 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest (JO L 7, 12.1.2018, p. 1).
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (6)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (9)  Codurile uneltelor utilizate în prezentul regulament se referă la codurile din anexa XI la Regulamentul de punere în aplicare (UE) nr. 404/2011 al Comisiei de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului. În cazul navelor a căror lungime totală este mai mică de 10 metri, codurile uneltelor utilizate în acest tabel fac trimitere la codurile FAO de clasificare a uneltelor.